A **Plataforma de Converxencia Democrática** foi un organismo da oposición á ditadura franquista, creada o 11 de xuño de 1975, á marxe da Junta Democrática de España, coa que acabou fusionándose na Coordinación Democrática. Constituíu, por parte do PSOE, un intento de agrupar a unha parte da oposición ao franquismo para competir coa Junta Democrática que basculaba sobre o PCE. Creouse coa intención de evitar unha estrutura política semellante á italiana na que existía un partido comunista forte e un partido socialista feble.

Traxectoria
-----------

No seu manifesto reclaman a instauración da democracia en España e a apertura dun proceso constituínte, comprometéndose a promover un réxime democrático multipartidista, unha estrutura federal do Estado, a liberdade dos presos políticos e a volta dos exiliados, a liberdade sindical e o dereito á folga, a liberdade de expresión, de asociación, de reunión, de manifestación, a supresión dos Tribunais especiais e de todos aqueles organismos e medios de carácter represivo, eleccións libres, e o dereito de autodeterminación e o autogoberno das nacionalidades e rexións do Estado.

As organizacións asinantes do manifesto foron máis numerosas cás agrupadas arredor da Junta Democrática e foron as seguintes:

* Partido Socialista Obreiro Español (PSOE)
* Movemento Comunista de España (MCE)
* Izquierda Democrática (ID)
* Organización Revolucionaria de Traballadores (ORT)
* Partido Nacionalista Vasco (PNV)
* Acción Nacionalista Vasca (ANV)
* Reagrupament Socialista i Democràtic de Catalunya (RSDC)
* Convergència Democràtica de Catalunya (CDC)
* Esquerra Republicana de Catalunya (ERC)
* Unió Democràtica do País Valencià (UDPV)
* Federación Popular Democrática (FPD)
* Unión Socialdemócrata Española (USDE)
* Organización Republicana de Trabajadores (ORT)
* Partido Carlista (que abandonara previamente a Junta Democrática)
* Partido Galego Social Demócrata (PGSD)
* Unión Xeral de Traballadores (UXT)
* Confederación Nacional do Traballo (CNT)
* Eusko Langileen Alkartasuna-Solidaridad de los Trabajadores Vascos (ELA-STV)
* independentes democristiáns e socialdemócratas.

Posteriormente, o 26 de marzo de 1976, fusionouse coa Junta Democrática de España, creándose a organización Coordinación Democrática, coñecida coloquialmente como *Platajunta*.

O 26 de outubro de 1976, como resposta á invitación á negociación do Goberno de Adolfo Suárez, creouse a *Plataforma de Organismos Democráticos (POD)*, que estaba integrada por seis organismos conxuntos de partidos da oposición, a práctica totalidade das forzas opositoras ao franquismo: a Assamblea de Catalunya, a Assamblea de les Illes (Mallorca, Menorca e Eivissa), Coordinación Democrática, a Coordinadora de Forzas Democráticas das Canarias, a Táboa Democrática de Galicia e a Taula de Forces Politiques e Sindicals do País Valenciá. 

O grupo de Demócratas Independentes de Coordinación Democrática non se sumou a devandita Plataforma, por ser contrarios ao pacto reformista cos persoeiros relevantes da ditadura franquista e apostar pola ruptura democrática. Tampouco se sumaron as forzas políticas vascas que non estaban agrupadas en ningún organismo unitario nin o Consell Catalán nin o Consello Galego, que tamén se mostraron contrarios a formar parte da mesma.

Notas
-----

1. ↑  "Del rupturismo al reformismo" (PDF).
2. 1 2  Bar (1993), p.81
3. ↑  de la Calle (2003), p.281
4. ↑  Molinero (2014)
5. ↑  Marín (2010), p. 256
6. ↑  "Diario Pueblo: "Reunión de la Plataforma de Organismos Democráticos: No acude el grupo de demócratas Independiente",". *Archivo Linz de la Transición española*. 04-11-1976. Consultado o 25-05-2018.

Véxase tamén
------------

### Bibliografía

* Bar Cendón, Antonio (1993). "Una interpretación sobre las causas del régimen franquista y de la transición pacífica a la democracia en España". En Alegre Avila, Juan Manuel; Alfaro Aguila-Real, Jesús. *Escritos jurídicos en memoria de Luis Mateo Rodríguez*. Vol. I. Santander: Universidad de Cantabria. Facultad de Derecho. ISBN 84-8102-007-9.
* Marín, José María; Molinero, Carme; Ysàs, Pere (2010). *Historia política de España, 1939-2000*. Col. Fundamentos nº 194 **II**. Madrid: Istmo. ISBN 978-84-7090-319-9.
* Molinero, Carme; Ysás Solanes, Pere (2014). *La cuestión catalana: Cataluña en la transición española* (Ebook). Barcelona: Crítica.
* Redero San Román, Manuel (2008). "Los trabajadores, los sindicatos y la implantación de la democracia en España (1975-1980)". En de la Calle Velasco, Mª Dolores; Redero San Román, Manuel. *Movimientos sociales en la España del siglo XX*. Salamanca: Ediciones Universidad de Salamanca. ISBN 978-84-7800-314-3.

### Outros artigos

* Junta Democrática de España
* Coordinación Democrática
* Transición española